Activitat+1

__Descripció:__
La Universitat de Valparaíso va decidir, en l'any 1998, la implementació i l'execució de programes acadèmics d'educació virtual per a satisfer la demanda existent i millorar la qualitat de la docència i, com a conseqüència d'això, aconseguir que disminueixi l'abandonament dels estudiants. La documentació que il·lustra el cas, ens ofereix informació relativa al procés d'anàlisi estratègica, i, per tant, informació molt valuosa en relació als objectius que pretén la universitat amb la introducció dels programes virtuals. Així mateix, podem trobar informació relativa a l'anàlisi del context extern i intern, la qual és fonamental per a l'elaboració del pla estratègic que ha de guiar el procés d'implementació i canvi organitzacional.

En qualsevol cas, el pla estratègic que es va elaborar a la llum de la reflexió efectuada i de la informació recollida, no està exempt d'algunes manques, incoherències i/o imprecisions. Tenint en compte l'estructura i el contingut que ha de configurar un pla estratègic, i tenint en compte la informació relatada en el cas, cada grup de treball haurà de treballar en la reelaboració del pla estratègic de la Universitat de Valparaiso amb l'objectiu de fer d'ell un instrument vàlid, realista i d'acord amb les nostres pròpies concepcions del que la introducció de les TICs en la universitat suposa per a l'organització.

Es recomana als grups que comencin per la revisió de l'anàlisi del context que es realitza en el cas analitzat (anàlisi DAFO), de tal forma que puguin detectar-se aquells aspectes que podrien millorar-se (completar, precisar, canviar, suprimir, ampliar) i que podrien suposar canvis en el plantejament estratègic (estratègies i objectius específics) i en les principals accions identificades. La tasca es desenvoluparà en petits grups dintre de l'aula per a facilitar el seguiment per part del consultor. Cada grup simularà el rol de l'equip directiu que té l'encàrrec ministerial d'elaborar el pla estratègic i desenvolupar-lo. Per a realitzar-lo, a més dels recursos que més baix es detallen, teniu a la vostra disposició la documentació del cas de la Universitat Virtual de Valparaiso (Xile).

Objectius

- Saber realitzar una anàlisi del context d'una organització orientada a l'elaboració d'una estratègia adequada a la implantació d'un projecte d’e-learning (matriu DAFO). - Saber analitzar els elements constitutius d'un pla estratègic i la pròpia fase estratègica. - Elaborar i formular adequadament un pla estratègic per a la implantació de l’e-learning. - Posar en pràctica estratègies de consens i planificació pròpies del treball en equip.